Държавен вестник, бр. 27, 2019 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  27
· ленти 3950-4000 kHz, 5900-6200 kHz, 7200-
7450 kHz, 9400-9900 kHz, 11600-12100 kHz, 
13570-13870 kHz, 15100-15800 kHz, 17480-
17900 kHz, 18900-19020 kHz, 21450-21850 kHz 
и 25670-26100 kHz (къси вълни) – предназ-
начени за монофонично радиоразпръскване 
с амплитудна модулация и цифрово звуково 
радиоразпръскване;
· лента 87.5-108.0 МHz – предназначена 
за стереофонично радиоразпръскване с 
честотна модулация;
· лента 174.0-230.0 МHz – предназначена 
за цифрово радиоразпръскване.
Към настоящия момент радиочестотните 
ленти, предназначени за монофонично радио­
разпръскване с амплитудна модулация, са 
свободни, като само едно честотно назначение 
от обхвата на средни вълни се използва от 
Българското национално радио.
Международно координираният спектър 
в късовълновия обхват се използва от едно 
предприятие за осъществяване на електронни 
съобщения чрез електронни съобщителни 
мрежи за наземно аналогово и цифрово ра-
диоразпръскване на радиосигнали за търгов-
ски радиопредавания. Обслужваните зони са 
извън територията на Република България. 
В случай на проявен интерес за ползване на 
радиочестотен спектър от друго предприятие 
Комисията за регулиране на съобщенията 
ще предприеме необходимите действия за 
издаване на разрешение.
При проведени обществени консултации 
относно перспективите за въвеждане на 
наземното цифрово радиоразпръскване на 
радиосигнали в радиочестотни обхвати 174-
230 MHz и 526.5-1606.5 kHz предприятията 
проявиха принципен интерес към ползването 
само на обхват 174-230 MHz.
Важно е да се посочи, че при успешна 
координация на честотния ресурс в об-
хват 174-230 MHz ще могат да се формират  
6 национални мрежи и 28 регионални (за 
София-град – 10 мрежи; за Варна-град –  
6 мрежи, и за зони Пловдив, Смолян и Стара 
Загора – по 4 мрежи). Разпределението на 
честотния ресурс, с който България разпо-
лага за изграждане на цифрови радиомрежи 
(T-DAB/Т-DAB+), зависи от политиката  
и/или стратегията на държавата по отношение 
на вида и количеството мрежи (национални, 
регионални или местни), което е обвързано и 
със съдържанието на програмите и е в пряка 
зависимост от потребностите на страната ни.
Съгласно Закона за електронните съоб-
щения Комисията за регулиране на съобще-
нията може да издава разрешение за полз-
ване на индивидуално определен ограничен 
ресурс – радиочестотен спектър за наземно 
цифрово радиоразпръскване (T-DAB/Т-DAB+). 
Въз основа на разрешението за ползване на 
радиочестотен спектър за осъществяване 
на електронни съобщения чрез мрежи за 
наземно цифрово радиоразпръскване следва 
да се разпространяват само лицензирани ра-
диопрограми. Към настоящия момент обаче 
не е налице лицензирано съдържание на 
радиопрограми, които да се разпространяват 
по цифров способ.
Предвид постъпилите в Комисията за регу-
лиране на съобщенията искания за издаване 
на разрешения за наземно цифрово радиораз-
пръскване по технология Т-DAB+ и наличието 
на свободен честотен ресурс, от една страна, 
но и липсата на лицензирано съдържание и 
дългосрочна стратегия в областта на наземното 
цифрово радиоразпръскване на радиосигнали, 
от друга страна, Комисията за регулиране на 
съобщенията съвместно със Съвета за елек-
тронни медии е предприела действия с оглед 
приемането на официален документ, отразяващ 
държавната политика по въпроса.
До момента Съветът за електронни медии 
е изразил резерви относно възможността да 
се разпространяват радиопрограми, за съз-
даването на които доставчиците на медийни 
услуги нямат издадена съответна лицензия, 
като намира за недопустимо разпространени-
ето на нелицензирано съдържание. 
Във връзка с горното е инициирано създа-
ването на междуведомствена работна група 
с участие на представители на Комисията 
за регулиране на съобщенията и Съвета 
за електронни медии с оглед изготвяне на 
официален документ, отразяващ държавната 
политика в областта на наземното цифрово 
радиоразпръскване на радиосигнали.
След разработването на държавна политика 
и/или стратегия по отношение на цифровото 
радиоразпръскване на радиопрограми и след 
лицензиране на радиопрограми, които да се 
разпространяват по цифров способ, Комисията 
за регулиране на съобщенията ще предприе­
ме съответните действия по предоставяне 
на радиочестотен спектър за изграждане на 
цифрови радиомрежи (T-DAB/Т-DAB+).
3. Електронни съобщителни мрежи от 
неподвижна радиослужба
3.1. Мрежи от вида „точка към точка“
През последните години се наблюдава 
нарастване на интереса на предприятията 
към ползването на радиочестотен спектър, 
който позволява широколентова свързаност 
в обхвати 23 GHz, 26 GHz, 28 GHz, 38 GHz 
и 76 GHz. Процентното отношение на петте 
обхвата е около 35 % от общия брой радио­
релейни участъци. Продължава и изгражда-
нето на цифрови системи с използване на 
технологии XPIC/CCDP.